52 ezer mázsa szőlő már beérkezett Tolcsvára | BOON
BOON Borsod-Abaúj-Zemplén 52 ezer mázsa szőlő már beérkezett Tolcsvára 52 ezer mázsa szőlő már beérkezett Tolcsvára	2015.10.26 08:39	Szüretelők Sárazsadánynál	Tolcsva – Minden kategóriában növekedett az átvételi ár.	Idén a korábbiaknál lényegesen magasabb, kilónként átlagosan 250 forintos átvételi árat fizetett a tokaj-hegyaljai gazdáknak az állami tulajdonban lévő Tokaj Kereskedőház az eddig beérkezett 17 MM-ot (magyar mustfok) meghaladó minőségű szőlőért. Október közepéig a szerződött termelők kétharmadától már 52 ezer mázsa szőlő érkezett be a „Nemzet Borászatához”, azaz a szőlőtermelők előnyösnek találták a Tokaj Kereskedőház új árképzési rendszerét.
A tavalyihoz képest idén minden árkategóriában növekedett a felvásárolt szőlő kilónkénti átvételi ára az állami tulajdonban lévő Tokaj Kereskedőház Zrt.-nél, ezen belül a magas minőségű tokaji bor készítéséhez szükséges szőlő (17 magyar mustfok feletti) átlag átvételi ára már elérte a kilónkénti 250 forintot.
A Tokaj Kereskedőház a 2013-ban kezdődött megújulási folyamatának látható eredményeként értékeli az idei szüret magas szőlőfelvásárlási átlagárait is.
– Örömmel látjuk, hogy megfelelő mennyiségben, kiváló termés érkezik be hozzánk. Ennek részben az is az oka a kedvező időjárás mellett, hogy a Tokaj-hegyaljai gazdák számára az idei árképzésünk szerint jobban megéri a minőségi szőlőtermés előállítása. A felvásárolt termésből pedig a korábbinál jóval magasabb minőségű, nagyobb haszonkulccsal értékesíthető bort tudunk készíteni, amiből nemcsak a gazdák, de az egész Tokaji borvidék is előnyt kovácsolhat – mondja Balassa István, a Tokaj Kereskedőház szőlészeti igazgatója.
Hozzátette: az átvett szőlő minősége a bizonyíték arra, hogy bevált a Tokaj Kereskedőház differenciált árképzési rendszere, azaz a piaci igényekhez igazított minőségű szőlőért a korábbinál magasabb árat fizetnek.
A Tokaj Kereskedőház hosszútávú stratégiájának része, hogy évről évre növelje a minőségi szőlő felvásárlási árait, ezzel is ösztönözve a Tokaj-hegyaljai termelőket a megfelelő minőségű szőlő előállítására. Ennek forrását a differenciált minőségű termékportfólió értékesítéséből eredő profitból finanszírozzák majd.
VISSZA A KEZDŐOLDALRA	Címkék: must, mustfok, szőlő, szüret, Tokaj Kereskedőház, Tolcsva	0Hozzászólás	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	Még	1000